### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 30. august 2021.

Sagen blev behandlet sammen med sagerne 22 og 24.

### Resumé

[adresse] ”Et grønnere [adresse] med mere blåt” er en af ni temaplaner, der udgør revisionen af kommuneplanen i indeværende byrådsperiode.

Formålet med temaplanen er at øge bykvaliteten ved at gøre byen mere grøn samt at sikre en robust og bæredygtig by, der samtænker plads til vandet i de grønne områder og i byrummene.

Med temaplanen udpeges fysiske strukturer for grønne områder og forbindelser, der sættes mål for andele og kvaliteten af grønt i forbindelse med fremtidig planlægning og byggeri og der stilles krav om nye grønne områder i forbindelse med byudvikling af større arealer.

Samtidig skabes plads til vandet ved at sikre, at ny byudvikling, lokalplanlægning og nyt byggeri i højere grad sker under hensyntagen til strømningsveje og oversvømmelse fra regn og vandløb.

Derudover tænkes det grønne og det blå sammen, så håndteringen af de stigende vandmængder samtidig bidrager til fastholdelse og udvikling af grønne og rekreative områder.

### Indstilling

At 1) temaplanen om ”Et grønnere [adresse] med mere blåt” fremlægges i offentlig høring i otte uger.

### Sagens forløb

26-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-08-2021 Magistraten
Fremsendes til [adresse] med bemærkning, at Magistraten i mødet den 30. august 2021anbefaler, at byrådet tiltræder Magistratsafdelingen for Teknik og Miljøs indstilling af 11. juni 2021.
 15-09-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 30. august 2021.

Sagen blev behandlet sammen med sagerne 22 og 24.